Без ничәнче сортлы?

	Милләт-халыкларны сортларга аеру бәлки яхшы гамәл дә түгелдер. Тик шунысы ачык - кешеләр кебек үк милләтләр дә төрледән-төрле. Төгәл һәм пөхтә алманнар, һәрчак “югары сортлы” инглизләр, булдыклы америкалылар, “карнавал халкы” дип бәяләнеп, бәйрәм һәм тамаша яраткан бразилиялеләр, һаман Урта гасырлардан чыгып җитә алмаган әфганлылар, башкалар бар.	 Татар турында сөйләгән­дә аны беренче чиратта тырыш һәм хезмәт сөючән дип бәялиләр. Тик сыйфатың, сортың югары булсын өчен, чын милләт саналыр өчен ул гына җитәме? Милли үзаң түбән, милләтпәр­вәр­лек чамалы, чын көрәшче­ләр, фидакарьләр аз булганда сине коры тырышлык белән намуслы хезмәт кенә коткара аламы? Юк, әлбәттә! “Без булдырабыз!”, дибез. Чын булдыклылык ул тамак туклыгы, өс бөтенлеге, икътисад көрлеге генә түгел, милләтнең  хөр һәм килә­чәкле булуы да бит. 
	Наил ШӘРИФУЛЛИН	
Ватаным Татарстан

	№ --- | 27.07.2016	


